ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৪৯ কোটি ৬৪ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ৩.১৪ কোটির বেশি অব্যবহৃত টিকার ডোজ রয়েছে
নতুন দিল্লি, ০২ আগষ্ট, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ২ আগষ্ট পর্যন্ত ৪৯ কোটি ৬৪ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ৯ লক্ষ ৮৪ হাজার ৬১০ টি ডোজ সরবরাহ করা হবে ।
রাজ্য ও কেন্দ্রশাসিত অঞ্চলগুলির কাছে এখনও ৩,১৪,৩৪,৬৫৪টি টিকার ডোজ রয়েছে।
CG/SB
(Visitor Counter : 147
আদিবাসীবিষয়কমন্ত্রক
সুরক্ষা বিধি মেনে আদিবাসিরা যাতে তাদের সংগ্রহের কাজ সম্পন্ন করতে পারে তার জন্য ইউনিসেফের সাথে জুটি বেঁধে ডিজিটাল প্রচার শুরু করবে ট্রাইফেড
নয়াদিল্লি, ০৮ এপ্রিল, ২০২০
সুরক্ষা বিধি মেনে আদিবাসিরা যাতে নিরাপদে তাদের সংগ্রহের কাজ সম্পন্ন করতে পারে তার লক্ষে ইউনিসেফের সাথে জুটি বেঁধে ডিজিটাল প্রচার শুরু করবে ট্রাইফেড। যে সমস্তস্বনির্ভর গোষ্ঠী এই কাজে যুক্ত আছে তাদের এই সংক্রান্ত প্রশিক্ষণ দেওয়া হবে। বর্তমান আবহে সামাজিক দূরত্ব বজায় রাখার প্রয়োজনীয়তার বিষয়টিও তাদের বোঝানো হবে। বন্য রেডিও সহ নানা পদ্ধতি কে কাজে লাগিয়ে এস এইচ জি গ্রুপ গুলিকে কোভিড সংক্রমণ রোখার জন্য প্রয়োজনীয় ব্যবস্থা, সামাজিক দূরত্ব বজায় রাখার প্রয়োজনীয়তা, কোয়ারেন্টাইনে থাকার যৌক্তিকতা বোঝানো হবে। এছাড়াও ট্রাইফেড আর্ট অফ লিভিং ফাউন্ডেশনের সহযোগিতায় আদিবাসীদের কাছে রেশন ও খাবার পৌঁছে দেবার ব্যবস্থা করেছে।
আগামীকাল অর্থাৎ ৯ এপ্রিল ওয়েবিনার প্রচার কর্মসূচি গ্রহণ করা হবে তাতে ১৮ হাজার মানুষের কাছে পৌঁছানোর চেষ্টা করা হবে এবং ২৭টি রাজ্যের আদিবাসী অঞ্চলকে প্রচারের আওতায় আনা হবে।
(CG/SDG
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং নেদারল্যান্ডসের প্রধানমন্ত্রী শ্রী মার্ক রুট-এর মধ্যে টেলিফোনে বার্তালাপ
নতুন দিল্লি, ০৮ মার্চ, ২০২২
প্রধানমন্ত্রী নরেন্দ্র মোদী আজ নেদারল্যান্ডসের প্রধানমন্ত্রী শ্রী মার্ক রুট-এর সঙ্গে টেলিফোনে কথা বলেন।
দুই নেতাই ইউক্রেনের বর্তমান পরিস্থিতি এবং সেখানকার মানবিক বিপর্যয় নিয়ে উদ্বেগ প্রকাশ করেছেন। হিংসা ও বৈরিতার অবসান ঘটিয়ে আলোচনা ও কূটনীতির পথে ফিরে আসার যে আবেদন ভারত বার বার রাখছে, তা পুনর্ব্যক্ত করেন প্রধানমন্ত্রী। রাশিয়া ও ইউক্রেনের মধ্যে বর্তমানে যে আলোচনা চলছে তাকে স্বাগত জানিয়ে এর থেকে দ্রুত সমস্যার নিষ্পত্তি হবে বলে প্রধানমন্ত্রী আশা ব্যক্ত করেছেন।
সংঘর্ষদীর্ণ এলাকা থেকে ভারতীয় নাগরিকদের উদ্ধার করে নিয়ে আসার কাজের অগ্রগতি এবং ক্ষতিগ্রস্ত এলাকায় ওষুধপত্র সহ জরুরি ত্রাণ সরবরাহের যে উদ্যোগ ভারত নিয়েছে সেই সম্পর্কে প্রধানমন্ত্রী মোদী, প্রধানমন্ত্রী রুটকে জানান।
২০২১ সালের এপ্রিলে প্রধানমন্ত্রী রুট-এর সঙ্গে ভার্চুয়াল শীর্ষ সম্মেলনের কথা উল্লেখ করে প্রধানমন্ত্রী মোদী তাঁকে শীঘ্র ভারত সফরের আমন্ত্রণ জানিয়েছেন।
CG/SD/SKD/
(
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান ভারতের উন্নয়নের সুযোগকে কাজে লাগিয়ে এদেশে বিনিয়োগ করার জন্য মার্কিন বিনিয়োগকারীদের আহ্বান জানিয়েছেন
নয়াদিল্লী, ১৬ জুলাই, ২০২০
ভারত ও মার্কিন কৌশলগত অংশীদারিত্বের দ্বিতীয় মন্ত্রিপর্যায়ের বৈঠক অনুষ্ঠিত হবে আগামীকাল। তার আগে আজ কেন্দ্রীয় পেট্রোলিয়াম ও প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান মার্কিন শক্তি বিষয়ক দপ্তরের সচিব মিঃ ড্যান ব্রুলিটের সঙ্গে শিল্প পর্যায়ের বৈঠকে মিলিত হন। মার্কিন-ভারত বাণিজ্য পর্ষদ এই বৈঠকের আয়োজন করে। কেন্দ্রীয় মন্ত্রী গত মঙ্গলবার ভারত-মার্কিন কৌশলগত শক্তি অংশীদারিত্ব আয়োজিত শিল্প পর্যায়ের বৈঠকে সভাপতিত্ব করেন।
এ দিনের এই ভার্চুয়াল বৈঠকে উপস্থিত ছিলেন পেট্রোলিয়াম ও প্রাকৃতিক গ্যাস মন্ত্রকের সচিব শ্রী তরুণ কাপুর, মার্কিন যুক্তরাষ্ট্রে নিযুক্ত ভারতের রাষ্ট্রদূত শ্রী তরণজি সন্ধু, ভারত ও মার্কিন সরকার এবং দুই দেশের বিভিন্ন সংস্থার প্রতিনিধিরা।
শ্রী ধর্মেন্দ্র প্রধান এই ভার্চুয়াল বৈঠকে প্রতিনিধিদের সঙ্গে মত-বিনিময়কালে মাকিন সংস্থা ও বিনিয়োগকারীদের ভারতের উদীয়মান নতুন সুযোগগুলিতে যোগদান ও বিনিয়োগের জন্য আহ্বান জানান। তিনি বলেন, এক্ষেত্রে ভারত ও আমেরিকার বিভিন্ন সংস্থাগুলি সহযোগিতার প্রয়াস চালাচ্ছে। তবে তা প্রত্যাশার চেয়ে অনেক কম। আলোচনায় ভারত-মার্কিন শক্তি অংশীদারিত্বের মধ্যে স্থিতিস্থাপকতার বিষয়ে জোর দেন তিনি এবং এই বিষয়টিকে ভারত-মার্কিন কৌশলগত অংশীদারিত্বে একটি স্থিতিশীল স্তম্ভ হিসেবেও ব্যাখ্যা করেন।
শ্রী প্রধান বলেন, এই কঠিন সময়ে ভারত ও আমেরিকা বিশ্বব্যাপি জ্বালানী বাজারে স্থিতিশীল অবস্থা বজায় রাখায় হোক বা কোভিড-১৯ মোকাবিলা করার জন্য সহযোগী প্রচেষ্টা চালানোয় হোক না কেন- সব ক্ষেত্রেই দুই দেশ নিবিড় সহযোগিতা বজায় রেখে কাজ করে চলেছে। তিনি বলেন, আজকের এই অস্থির বিশ্বে দু-দেশের সম্পর্কের ক্ষেত্রে একটি বিষয় স্থির রয়েছে যে ভারত - আমেরিকার মধ্যে দ্বিপাক্ষিক অংশীদারিত্বের বিষয়টি আগামীদিনেও বজায় থাকবে এবং এগিয়ে চলবে।
কৌশলগত জ্বালানী অংশীদারিত্বের বিষয়ে শ্রী প্রধান বলেন, প্রাকৃতিক গ্যাস ক্ষেত্রে সহযোগিতা সবসময় অগ্রাধিকার ক্ষেত্র হিসেবে চিহ্নিত হয়েছে। তিনি এলএনজি বাংকারিং, এলএনজি আইএসও কন্টেইনার ডেভেলপমেন্ট, পেট্রোকেমিক্যাল্স, জৈব জ্বালানী এবং সংকোচিত বায়ো-গ্যাসের মতো ভারতীয় জ্বালানী ক্ষেত্রে বেশ কয়েকটি নতুন সম্ভাবনার কথাও উল্লেখ করেন।
কেন্দ্রীয় মন্ত্রী ভারতে অনুসন্ধান এবং উৎপাদন ক্ষেত্রে সুদূর প্রসারী পরিবর্তন ও নীতিগত সংস্কারের কথাও তুলে ধরেন। তিনি বলেন, ভারত আগামী ৫ বছরে তেল ও গ্যাস অনুসন্ধান ক্ষেত্রে ১১৮ বিলিয়ন মার্কিন ডলারেরও বেশি বিনিয়োগ করবে। এর উদ্দেশ্যই হল, দেশে দ্রুত ক্রমবর্ধমান অর্থনীতির প্রয়োজনে গ্যাস সরবরাহ ও বিতরণ ব্যবস্থাপনার বিকাশ সহ প্রাকৃতিক গ্যাস সংরক্ষণের পরিকাঠামো নির্মাণ করা।
শ্রী প্রধান পরবর্তী ওএএলপি এবং ডিএসএফ নিলামে অংশ নেওয়ার জন্য আমেরিকার বিভিন্ন সংস্থাকে আহ্বান জানান।
শ্রী ধর্মেন্দ্র প্রধান বলেন, সঠিক সময় এই বৈঠক অনুষ্ঠিত হতে চলেছে। এই সভায় আলোচনার সুফল থেকে শিল্পক্ষেত্রে প্রয়োজনীয় তথ্য সরবরাহ করা সম্ভব হবে বলেও তিনি জানান।
(CG/SS/NS
পরিবেশওঅরণ্যমন্ত্রক
আসন্ন শীতে দূষণমূলক কার্যকলাপের বিরুদ্ধে কঠোর নজরদারি
নয়াদিল্লী, ১৪ অক্টোবর, ২০২০
বাতাসের গুণমান সুনিশ্চিত করার লক্ষ্যে কেন্দ্রীয় দূষণ নিয়ন্ত্রণ পর্ষদ এর ৫০টি দল ১৫ই অক্টোবর থেকে আগামী বছর ২৮শে ফেব্রুয়ারী পর্যন্ত তৃণমূল স্তরে পরিদর্শনের জন্য মোতায়েন করা হবে।
এই দলগুলি দিল্লী এবং জাতীয় রাজধানী অঞ্চলের সংলগ্ন শহর, উত্তরপ্রদেশের নয়ডা, গাজিয়াবাদ, মিরাট, হরিয়ানা, গুরুগ্রাম, ফরিদাবাদ, বল্লবগড়, ঝাঁঝড়, পানিপত, সোনপত, রাজস্থানের ভিওয়াদি, আলোড়ার, ভরতপুরে পরিদর্শন চালাবে। যেসব অঞ্চলগুলি হটস্পট হিসেবে চিহ্নিত সেখানে বিশেষ নজরদারি পরিচালন করবে।
বায়ু দূষণের প্রধান উৎসই হল নিয়ন্ত্রণ ব্যবস্থা ব্যতীত বড় বড় নির্মাণকার্য সম্পন্ন করা, রাস্তার পাশে আবর্জনা এবং নির্মাণ বর্জ্য ফেলে রাখা, উন্মুক্ত স্থানে আবর্জনা পোড়ানো ইত্যাদি। তাই এবার ‘সমীর’  অ্যাপের মাধ্যমে নজরদারি চালানো হবে।
দূষণমূলক কার্যকলাপ সম্পর্কে দ্রুত পদক্ষেপ গ্রহণের জন্য একটি স্বয়ংক্রিয় ব্যবস্থার মাধ্যমে সংশ্লিষ্ট সংস্থার কাছে তথ্য প্রেরণ করা হবে। এই তথ্য রাজ্য সরকারের সঙ্গেও ভাগ করে নেওয়া হবে। এর সাহায্যে সংশ্লিষ্ট সংস্থাগুলি সময়োপযোগী ব্যবস্থা গ্রহণ ও নীরিক্ষণের কাজ চালাতে পারবে।
কেন্দ্রীয় দূষণ নিয়ন্ত্রণ পর্ষদের প্রধান কার্যালয়ে একটি কেন্দ্রীয় কন্ট্রোল রুম খোলা থাকবে। সেখানে প্রতি ঘন্টায় ঘন্টায় বাতাসে দূষণের মাত্রা লক্ষ্য রাখা হবে। এছাড়াও দলগুলির সঙ্গে বায়ু দূষণ সম্পর্কিত বিভিন্ন তথ্য ভাগ করে নেওয়ার জন্য এবং ভালোভাবে কাজ পরিচালনা ও সমন্বয় সাধনের উদ্দেশ্যে জেলা ভিত্তিক নোডাল আধিকারিক নিয়োগ করা হবে।
শীতের সময় দিল্লী এবং জাতীয় রাজধানী অঞ্চলে বায়ুদূষণ বড় উদ্বেগের বিষয়। এই দূষণ রোধে সরকার বিগত ৫ বছর ধরে বিভিন্ন প্রয়াস চালাচ্ছে। এতে ধীরে ধীরে সাফল্য লক্ষ্য করা গেলেও বায়ুর গুণমান বৃদ্ধি করার জন্য এখনও অনেক পদক্ষেপ গ্রহণ করা প্রয়োজন রয়েছে।
CG/SS/NS
(Visitor Counter : 115
কেন্দ্রীয়মন্ত্রিসভা
ভারত ও ব্রাজিলের মধ্যে ফৌজদারি বিষয়ে পারস্পরিক আইনী সহায়তার লক্ষ্যে চুক্তি স্বাক্ষরে মন্ত্রিসভার সায়
নয়াদিল্লি, ২২ জানুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ভারত ও ব্রাজিলের মধ্যে ফৌজদারি বিষয়ে পারস্পরিক আইনী সহায়তার লক্ষ্যে চুক্তি স্বাক্ষরের প্রস্তাব অনুমোদিত হয়েছে।
এই চুক্তি স্বাক্ষরের ফলে ফৌজদারি বিষয়গুলিতে সহযোগিতা ও পারস্পরিক আইনী সহায়তার মাধ্যমে ঘটনার তদন্ত সহ আদালতে মামলা দায়ের করার ক্ষেত্রে দুই দেশের মধ্যে সহযোগিতা বাড়বে। সীমান্ত পারের অপরাধ এবং সন্ত্রাসবাদের সঙ্গে এর যোগসূত্রের প্রেক্ষিতে অপরাধের তদন্ত ও আদালতে মামলা দায়ের করার ক্ষেত্রে দ্বিপাক্ষিক সহযোগিতার জন্য এক বিস্তৃত আইনী কাঠামো গড়ে তোলা এই চুক্তির ফলে সম্ভব হবে। এছাড়াও অপরাধে ব্যবহৃত হাতিয়ার খুঁজে বের করার পাশাপাশি সন্ত্রাসবাদী কাজকর্মে অর্থ যোগানের লক্ষ্যে গঠিত তহবিলের হদিশ পাওয়াও আরও সহজ হবে।
CG/ BD/NS
(Visitor Counter : 67
ক্রেতা, খাদ্যএবংগণবন্টনমন্ত্রক
লকডাউনের মাঝে খাদ্যশস্য সংগ্রহের গতি বাড়ছে
নতুন দিল্লি, ৭ মে, ২০২০
গমের ক্ষেত্রে সেন্ট্রাল পুলের জন্য লক্ষ্যমাত্রা ছিল ৪০০ এলএমটি। ইতিমধ্যেই এর অর্ধেকেরও বেশি গম কেনা হয়েছে।
৪৫ এলএমটি ধানও ক্রয় করা হয়েছে। রাজ্যগুলির মধ্যে তেলাঙ্গানা ৩০ এলএমটি শেয়ার নিয়ে শীর্ষে রয়েছে।
এর থেকে রাজ্য / কেন্দ্রশাসিত অঞ্চলগুলি পিএমজিকেএ-প্রকল্পের মাধ্যমে বিনামূল্যে বিতরণের জন্য তিন মাসের মোট বরাদ্দের প্রায় ৫৮%, মোট ৭০এলএমটি খাদ্যশস্য সংগ্রহ করেছে।
লকডাউনের কারণে নানা বাধাবিপত্তি সত্ত্বেও সারা দেশে চলতি রবি মরসুমে গম এবং চাল  সংগ্রহের গতি বেড়েছে। গমের ক্ষেত্রে ৪০০ লক্ষ মেট্রিক টন  লক্ষ্যমাত্রার প্রেক্ষিতে ইতিমধ্যেই, কেন্দ্রীয় পুলের ক্রয় ৬ই মে পর্যন্ত ২১৬ এলএমটি ছুঁয়েছে। পাঞ্জাব, হরিয়ানা এবং মধ্য প্রদেশের মতো প্রধান গম সংগ্রহকারী রাজ্যগুলিতে সংগ্রহের কাজ ১৫ ই এপ্রিলের পরে শুরু হওয়া সত্বেও ইতিমধ্যেই এই সাফল্য অত্যন্ত সন্তোষজনক। একইভাবে ধান সংগ্রহের অভিযানও সহজভাবে চলছে। সরকারি সংস্থাগুলি এখন পর্যন্ত ৪৪.৯ এলএমটি ধান সংগ্রহ করেছে।
১০৪.২৮ এলএমটি গম সংগ্রহের মাধ্যমে পাঞ্জাব শীর্ষে রয়েছে। ৫০.৫৬ এলএমটি সংগ্রহের মাধ্যমে হরিয়ানা দ্বিতীয়, এবং ৪৮.৬৪ এলএমটি সংগ্রহের মাধ্যমে মধ্য প্রদেশ তৃতীয় স্থানে রয়েছে। অকালীন বৃষ্টির কারণে এই রাজ্যের কয়েকটি গমের গুদাম ক্ষতিগ্রস্থ হয়েছিল। ভারত সরকার ইতিমধ্যে ক্রয়ের জন্য ফসলের মান বিষয়ক বিশেষ উৎকর্ষ মাত্রা শিথিল করে কৃষকদের পাশে দাঁড়িয়েছে যা ক্রয় প্রক্রিয়াকে বিশেষ গতিপ্রদান করেছে এবং কৃষকদের যে কোনও সমস্যা থেকে বাঁচিয়েছে। উত্তরপ্রদেশ এবং রাজস্থানও ‘কেন্দ্রীয় পুল’ সংগ্রহের ক্ষেত্রে উল্লেখযোগ্য ভূমিকা রেখেছে এবং প্রতিদিন কাজের গতি বাড়িয়ে তোলার ক্ষেত্রে প্রেরণা জোগাচ্ছে।
ধানের ক্ষেত্রে তেলাঙ্গানায় সর্বাধিক ক্রয় সম্ভব হয়েছে। সেখানে বড় সেচ প্রকল্প চালু হওয়ার ফলে উত্পাদনে কোয়ান্টাম উল্লম্ফন দেখা গেছে। প্রায় ৪৫ এলএমটি মোট ধান সংগ্রহের মধ্যে কেবলমাত্র তেলেঙ্গানার ৩০ এলএমটি আর এবং এরপরে অন্ধ্র প্রদেশের সংগ্রহ প্রায় ১০এলএমটি রয়েছে। লকডাউনের ফলে সৃষ্ট নানা ধরণের প্রতিবন্ধকতার মধ্যে সরকারি ক্রয়ের এই বিশেষ গতি হ'ল ভারত সরকার এবং সংশ্লিষ্ট রাজ্য সরকারগুলির মধ্যে দলগত কাজে নিবিড় সহযোগিতার ফল।
প্রধানমন্ত্রীর গরিব কল্যাণ অন্ন যোজনা  এর মাধ্যমে সকল রাজ্য সরকার কর্তৃক খাদ্যশস্য সংগ্রহ করে সারা দেশের প্রায় ৮০ কোটি সুবিধাভোগীকে তিন মাস ধরে বিনামূল্যে বিতরণ করার কথা, তা ইতিমধ্যেই হচ্ছে ৭০ এলএমটি ছাড়িয়েছে, যা তিন মাসের জন্য মোট বরাদ্দের প্রায় ৫৮শতাংশ। প্রতিটি রাজ্য ২০২০সালের এপ্রিল কোটার জন্য ফসল তুলে নিয়েছে এবং ৫ টি কেন্দ্রশাসিত অঞ্চল ৩ মাসের কোটার ফসল তুলে নিয়েছে। খাদ্যশস্যের অভাব যাতে দেশের কোনও অংশের জনগণের জন্য উদ্বেগের কারণ না হয়ে ওঠে সেদিকে লক্ষ্য রেখে কেন্দ্রীয় সরকার প্রতিটি রাজ্য / কেন্দ্রশাসিত অঞ্চলে দ্রুত পর্যাপ্ত খাদ্যশস্য সরবরাহ সুনিশ্চিত করছে।
CG/SB
(
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডাঃ জিতেন্দ্র সিং বলেছেন, মহামারীর পরিস্থিতি বিবেচনা করে আগামীকাল থেকে সরকারী দপ্তরগুলিতে সমস্ত কর্মীকে আসতে হবে
নতুন দিল্লি, ৬ই ফেব্রুয়ারী , ২০২২
কেন্দ্রীয় বিজ্ঞান, প্রযুক্তি ও ভূ-বিজ্ঞান দপ্তরের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জন অভিযোগ, পেনশন, আনবিক শক্তি ও মহাকাশ দপ্তরের প্রতিমন্ত্রী ডাঃ জিতেন্দ্র সিং জানিয়েছেন, আজ কোভিড পরিস্থিতির পর্যালোচনা করা হয়েছে। দেশজুড়ে কোভিড আক্রান্তের সংখ্যা এবং সংক্রমণের হার নিম্নমুখী। এই পরিস্থিতিতে সিদ্ধান্ত নেওয়া হয়েছে, আগামীকাল ৭ই ফেব্রুয়ারী থেকে সমস্ত সরকারী দপ্তরের সকল স্তরের কর্মীকে কাজে যোগদান করতে হবে। দপ্তরের প্রধানদেরকে নির্দেশ দেওয়া হয়েছে, কর্মীরা যাতে সবসময় মাস্ক পরে থাকেন এবং যথাযথ কোভিড বিধি মেনে চলেন, সেটি নিশ্চিত করতে হবে।
এর আগে এক নির্দেশিকায় বলা হয়েছিল, ১৫ই ফেব্রুয়ারী পর্যন্ত দপ্তরগুলির মোট কর্মীর ৫০ শতাংশকে কাজে যোগ দিতে হবে। পরবর্তীতে পরিস্থিতির পর্যালোচনা করে নতুন এই নির্দেশিকা প্রকাশ করা হল। এখন থেকে কোনো কর্মীকে বাড়ি থেকে অফিসের জন্য কাজ করতে হবে না।
যে সব কর্মী বাড়ি থেকে কাজ করছেন এবং যাঁরা কোভিড সংক্রমিত, তাদের সকলের সঙ্গে ডাঃ সিং গতমাসে ভিডিও কনফারেন্সের মাধ্যমে মতবিনিময় করেন এবং তাঁদের থেকে নানা বিষয়ে পরামর্শ চেয়েছিলেন। এর পর আজ পরিস্থিতির পর্যালোচনা করে পুরোনো নির্দেশিকাটিকে বাতিল করা হয়েছে এবং সকল স্তরের কর্মীকে কাজে যোগদান সংক্রান্ত নতুন নির্দেশিকা জারি করা হয়েছে।
CG/CB/SFS
(Visitor Counter : 109
স্বরাষ্ট্র মন্ত্রক
২০২২ সালের প্রথম দিনে পিএম-কিষাণ প্রকল্পের আওতায় ২০ হাজার কোটি টাকা ১০ কোটি কৃষকের অ্যাকাউন্টে পাঠানোয় কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহের প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ
শ্রী অমিত শাহ বলেছেন কৃষকদের ক্ষমতায়ন ছাড়া দেশের সার্বিক উন্নয়ন সম্ভব নয়; বিগত সাত বছর ধরে কৃষকদের আত্মনির্ভর করে তুলতে কৃষক-বান্ধব মোদী সরকারের নিরলস প্রয়াস দেশ প্রত্যক্ষ করছে
চাষ আবাদের সবথেকে কঠিন সময়ে কৃষকদের আর্থিক সহায়তা প্রদানের মধ্য দিয়ে তাঁদের ঋণমুক্ত রাখার মাধ্যমে পিএম কিষাণ প্রকল্প সুন্দর উদ্যোগ নিয়েছে
নতুনদিল্লি, ১লা জানুয়ারি, ২০২২
২০২২ সালের প্রথম দিনে পিএম-কিষাণ প্রকল্পের আওতায় ২০ হাজার কোটি টাকা ১০ কোটি কৃষকের অ্যাকাউন্টে পাঠানোয় কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ করেছেন।
একগুচ্ছ ট্যুইট বার্তায় কেন্দ্রীয় স্বরাষ্ট্র মন্ত্রী বলেছেন, “ কৃষকদের ক্ষমতায়ন ছাড়া দেশের সার্বিক উন্নয়ন সম্ভব নয়। বিগত সাত বছর ধরে কৃষকদের আত্মনির্ভর করে তুলতে কৃষক-বান্ধব মোদী সরকারের নিরলস প্রয়াস দেশ প্রত্যক্ষ করছে”।
মন্ত্রী আরো বলেন, “চাষ আবাদের সবথেকে কঠিন সময়ে কৃষকদের আর্থিক সহায়তা প্রদানের মধ্য দিয়ে তাঁদের ঋণমুক্ত রাখার মাধ্যমে পিএম কিষাণ প্রকল্প সুন্দর উদ্যোগ নিয়েছে।“
CG/CB/SFS
(Visitor Counter : 135
প্রধানমন্ত্রীরদপ্তর
আজকের দিনে জালিয়ানওয়ালাবাগে যাঁরা শহীদ হয়েছিলেন, তাঁদের আত্মবলিদানের কথা স্মরণ করলেন প্রধানমন্ত্রী
নয়াদিল্লি, ১৩ এপ্রিল, ২০২৩
প্রধানমন্ত্রী শ্রী নরেন্দ্র মোদী আজকের দিনে জালিয়ানওয়ালাবাদে যাঁরা শহীদ হয়েছিলেন, তাঁদের সকলের আত্মবলিদানের কথা স্মরণ করেন।
একটি ট্যুইটে প্রধানমন্ত্রী বলেন, “আজকের দিনে জালিয়ানওয়ালাবাগে যাঁরা শহীদ হয়েছিলেন, তাঁদের সকলের আত্মবলিদানের কথা আমি স্মরণ করছি। তাঁদের মহান আত্মত্যাগ আমাদের উদ্বুদ্ধ করে আরও কঠিন পরিশ্রম করতে, যাতে মহান স্বাধীনতা সংগ্রামীদের স্বপ্নগুলিকে আমরা বাস্তবায়িত করতে পারি এবং শক্তিশালী ও উন্নত ভারত গড়তে পারি”।
PG/SD/SB
(
বিজ্ঞানওপ্রযুক্তিমন্ত্রক
ইনফ্লুয়েঞ্জা ও কোভিড–১৯ এর মতো ভাইরাসের সংক্রমণ আটকাতে জে.এন.সি.এ.এস.আর.-এর বহুমুখী আস্তরণের আবিষ্কার
নতুনদিল্লি, ৬ এপ্রিল, ২০২০
বিজ্ঞান ও প্রযুক্তি দপ্তরের অধীনস্থ স্বায়ত্ত্বশাসিত সংস্থা ব্যাঙ্গালোরের জওহরলাল নেহেরু সেন্টার ফর অ্যাডভান্সড সায়েন্টিফিক রিসার্চ  একটি অতিক্ষুদ্রানু প্রতিরোধী আস্তরণ তৈরি করেছে। এই আস্তরণটি বিভিন্ন মারণ ভাইরাসের সংক্রমণ আটকাতে পারে। এর মধ্যে রয়েছে ইনফ্লুয়েঞ্জার মতন সমচরিত্রের বিভিন্ন ভাইরাস। যেগুলির সংক্রমণের ফলে শ্বাসকষ্ট হয়। দ্য সায়েন্স এন্ড ইঞ্জিনিয়ারিং রিসার্চ বোর্ড, এই আস্তরণটির আরো মানোন্নয়ন ঘটানোর কাজ করছে।
এই আস্তরণ ইনফ্লুয়েঞ্জা ভাইরাসকে ১০০ শতাংশ ধ্বংস করছে, ইতিমধ্যেই তার প্রমাণ মিলেছে। কোভিড–১৯ ভাইরাসের বৈশিষ্ট ইনফ্লুয়েঞ্জা ভাইরাসের চরিত্রের সঙ্গে মিলে যাচ্ছে। তাই আশা করা যায়, এই আস্তরণ কোভিড–১৯ কে ধ্বংস করতে পারবে। এই আস্তরণ তৈরির প্রযুক্তিটি অত্যন্ত সাধারণ, তাই এটি তৈরি করতে দক্ষ শ্রমিকের প্রয়োজন নেই। যদি দেখা যায়, এই আস্তরণ কোভিড–১৯ কে ধ্বংস করতে পারছে, তাহলে চিকিৎসক এবং নার্সদের ব্যবহার্য মাস্ক, গাউন, গ্লাভসের মতন সুরক্ষা সামগ্রীতে তা ব্যবহার করা যাবে।
জে.এন.সি.এ.এস.আর-এর অধ্যাপক জয়ন্ত হালদারের নেতৃত্বে যে গবেষকদের দলটি এই আস্তরণ তৈরি করেছেন, তাদের মধ্যে আছেন, ডক্টর রিয়া মুখোপাধ্যায়, ডক্টর দেবজ্যোতি বসাক এবং শ্রেয়ান ঘোষ। বিজ্ঞানীরা দেখেছেন, এই আস্তরণটি জল, ইথানল, মিথানল এবং ক্লোরোফর্মের মাধ্যমে তৈরি হতে পারে। এই আস্তরণের সংস্পর্শে ইনফ্লুয়েঞ্জা ভাইরাস আসলে তা ৩০ মিনিটের মধ্যে পুরো মরে যায়। গবেষণার সময় আরো দেখা গেছে, এটি ড্রাগ প্রতিরোধী ব্যাকটেরিয়া এবং ফাঙ্গী যেমন মেথিসিলিন প্রতিরোধী এস. আউরিয়ারস এবং ফ্লুকোনজল প্রতিরোধী সি. অ্যালবিকানসকে ৩০ থেকে ৪৫ মিনিটের মধ্যে পুরো মেরে ফেলতে পারে। কাপড়ের মধ্যে এই আস্তরণ দেওয়ার পর দেখা গেছে, ১০ লক্ষের বেশি ব্যাকটেরিয়া এর সংস্পর্শে এসে পুরো ধ্বংস হয়ে গেছে। এই গবেষণার বিষয়ে আরো জনতে হলে ডক্টর জয়ন্ত হালদারের সঙ্গে যোগাযোগ করতে পারেন – ইমেলঃ- jayanta@jncasr.ac.in, jayanta.jnc[at]gmail[dot]com মোবাইল নম্বর : ৯৪৪৯০১৯৭৪৫।
(CG/CB
প্রধানমন্ত্রীরদপ্তর
মাঘী পূর্ণিমা উপলক্ষ্যে প্রধানমন্ত্রীর শুভেচ্ছা
নতুনদিল্লি, ২৭শে ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী মাঘী পূর্ণিমা উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ মাঘী পূর্ণিমা উপলক্ষ্যে সকল দেশবাসীকে আন্তরিক শুভেচ্ছা জানাই।“
মানবসম্পদবিকাশমন্ত্রক
ভিন্নভাবে সক্ষম শিশুদের জন্য সরকার বৈদ্যুতিন পাঠ্যপুস্তক রচনায় নীতি-নির্দেশিকা প্রকাশ করেছে
নয়াদিল্লী, ৮ জুন, ২০২১
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক আজ ভিন্নভাবে সক্ষম শিশুদের জন্য বৈদ্যুতিন পাঠ্যপুস্তক রচনায় নীতি-নির্দেশিকা প্রকাশ করেছেন।
পিএম ই-বিদ্যা একটি সমন্বিত উদ্যোগ। ২০২০র ১৭ মে এর সূচনা হয়। শিক্ষাক্ষেত্রে ডিজিটাল/অনলাইন/সম্প্রচারের মাধ্যমে পাঠদানের প্রক্রিয়াটি আরও সহজ করার জন্যই এই প্রয়াস। ভিন্নভাবে সক্ষম ছাত্রছাত্রীদের জন্য পাঠ্যপুস্তকের বৈদ্যুতিন মাধ্যমে বিষয়বস্তু তৈরি করার কাজে শিক্ষা মন্ত্রকের স্কুল শিক্ষা ও স্বাক্ষরতা দপ্তর একটি বিশেষজ্ঞ কমিটি গঠন করে। এই কমিটি ছাত্রছাত্রীদের শিক্ষার জন্য একগুচ্ছ সুপারিশ করেছে। প্রথমবারের মতো ভিন্নভাবে সক্ষম শিশুদের কথা ভেবে এই কমিটি যে প্রতিবেদন জমা দিয়েছে তাতে ১১টি বিষয় ও ২টি পরিশিষ্ট রয়েছে। এই প্রতিবেদন নিয়ে আলোচনার পর শিক্ষামন্ত্রক সেটি গ্রহণ করেছে।
প্রতিবেদন অনুযায়ী বৈদ্যুতিন বিষয়গুলির যে নীতি-নির্দেশিকা প্রকাশিত হয়েছে সেগুলি হল-
ভিন্নভাবে সক্ষম ছাত্রছাত্রীদের কথা ভেবে বিষয়বস্তুকে এমনভাবে সাজাতে হবে যাতে মূল বিষয়টি ছাত্রছাত্রীরা সহজেই খুব ভালোভাবে বুঝতে পারে। এই বিষয়বস্তুর মধ্যে পাঠ্যসূচি যেমন থাকবে একই ভাবে টেবিল, ডায়াগ্রাম, অডিও, ভিডিওর ব্যবস্থাও থাকবে- যেগুলি জাতীয় ও আন্তর্জাতিক মানের হতে হবে। বৈদ্যুতিন বিষয়বস্তু দীক্ষা পোর্টালে আপলোড করতে হবে। এর মাধ্যমে ভিন্নভাবে সক্ষম শিশুরা তাদের সুবিধাজনক শিক্ষা ব্যবস্থায় পড়াশোনা করতে পারবে।
কমিটি ২০১৬ সালের আরপিডাব্লুডি আইন অনুযায়ী বৌদ্ধিক বিকাশ, একাধিক প্রতিবন্ধকতা, সমগ্নতা বা অটিজম, দৃষ্টি বঞ্চিত, ক্ষীণ দৃষ্টি, বধির ও যাদের শুনতে সমস্যা হয়- এ ধরণের ২১ রকমের ভিন্নভাবে সক্ষম ছাত্রছাত্রীদের কথা ভেবে বিষয়বস্তু তৈরিতে পরামর্শ দিয়েছে। বিষয়বস্তু পাঠ্যপুস্তক, অডিও, ভিডিও ও সাইন ল্যাঙ্গুয়েজে থাকতে হবে। এই সংক্রান্ত নীতি-নির্দেশিকাটি দেখতে হলে নিচের লিঙ্কে ক্লিক করুন
https://www.education.gov.in/sites/upload_files/mhrd/files/CWSN_E-Content_guidelines.pdf
CG/CB /NS
(Visitor Counter : 295
রাষ্ট্রপতিরসচিবালয়
ঈদুজ্জোহা উপলক্ষে দেশবাসীকে শুভেচ্ছা ও অভিনন্দন রাষ্ট্রপতির
নয়াদিল্লি, ২১ আগস্ট, ২০১৮
ঈদুজ্জোহা-র প্রাক্কালে দেশবাসীকে শুভেচ্ছা ও অভিনন্দন জানিয়েছেন রাষ্ট্রপতি শ্রী রামনাথ কোবিন্দ। এক বার্তায় তিনি বলেছেন :
“ঈদুজ্জোহা উপলক্ষে সহ-নাগরিকদের, বিশেষত ভারতে এবং বিদেশে বসবাসকারী আমাদের মুসলিম ভাই-বোনদের আমি শুভেচ্ছা ও অভিনন্দন জানাই।
এই বিশেষ দিনটি হল ত্যাগ ও উৎসর্গের দিন। আসুন, আমাদের এই মিলিত সমাজ ব্যবস্থায় ঐক্য ও সৌভ্রাতৃত্বের প্রসারে আমরা কাজ করে যাওয়ার সঙ্কল্প গ্রহণ করি।”
CG/SKD/DM/…
(Visitor Counter : 72
যোগাযোগওতথ্যপ্রযুক্তিমন্ত্রক
ভারতের টেলিযোগাযোগ দপ্তর এবং কমনওয়েল্থের টেলিযোগাযোগ সংগঠন কার্যকর তথ্য ও যোগাযোগ প্রযুক্তি গ্রহণে ভারতের সাফল্য তুলে ধরতে কর্মসূচির আয়োজন করে
নতুন দিল্লি, ১৮ মার্চ, ২০২২
কেন্দ্রীয় টেলিযোগাযোগ দপ্তর এবং কমনওয়েল্থ টেলিযোগাযোগ সংগঠন কার্যকর ভাবে তথ্য ও যোগাযোগ প্রযুক্তি গ্রহণে ভারতের সাফল্যগুলি তুলে ধরতে অনলাইনে ডিজিটাল টান্সফর্মেশন সেন্টার স্টেজ  - ইন্ডিয়া শীর্ষক এক কর্মসূচির আয়োজন করে। কমনওয়েল্থ টেলিযোগাযোগ সংগঠনের সদস্যভুক্ত দেশগুলির মধ্যে পরিবর্তনকারী ডিজিটাল সমাধান পদ্ধতি গ্রহণে উৎসাহিত করতে এই কর্মসূচি আয়োজন করা হয়। উল্লেখ করা যেতে পারে, ভারত এই সংগঠনে সদস্য ৩৩টি দেশের মধ্যে অন্যতম একটি।
এই কর্মসূচিতে ভারতের আধার এবং ইউনিফায়েড পেমেন্ট ইন্টারফেস বা ইউপিআই ব্যবস্থায় সাফল্যের বিভিন্ন ঘটনা তুলে ধরা হয়। ডিজিটাল ভারত কর্মসূচিতে আধার এবং ইউপিআই গুরুত্বপূর্ণ ভূমিকা নিয়েছে। আধার ব্যবস্থায় ভারতে আর্থিক অন্তর্ভুক্তিকরণ, নগদ সুবিধা হস্তান্তর প্রভৃতি ক্ষেত্রে সাফল্যের কথা তুলে ধরা হয়। ন্যাশনাল পেমেন্ট কর্পোরেশন অফ ইন্ডিয়া  গ্রাহক, ব্যাঙ্ক, আর্থিক প্রযুক্তি ও ব্যবসায়ীদের স্বার্থে ইউপিআই ব্যবস্থার বিভিন্ন সুবিধার কথা উল্লেখ করে। এনপিসিআই-এর পক্ষ থেকে জানানো হয়, কেবল চলতি বছরের ফেব্রুয়ারি মাসে ইউপিআই ভিত্তিক লেনদেনের পরিমাণ ৪.৫ বিলিয়ন।
কমনওয়েল্থের টেলিযোগাযোগ সংগঠনের সদস্যভুক্ত দেশগুলিকে তাদের নাগরিকদের ক্ষমতায়নে ডিজিটাল প্রযুক্তির প্রয়োগ ও ব্যবহার আরও বাড়ানোর জন্য কেন্দ্রীয় টেলিযোগাযোগ দপ্তরের পক্ষ থেকে প্রস্তাব দেওয়া হয়। সংগঠনের সদস্যভুক্ত দেশগুলি ডিজিটাল লেনদেনের ক্ষেত্রে বিভিন্ন সাফল্যের কাহিনী ভাগ করে নেওয়ার জন্য ভারতকে ধন্যবাদ জানায়।
CG/BD/AS/
(Visitor Counter : 136
প্রধানমন্ত্রীরদপ্তর
গোয়ায় ৫৩তম আন্তর্জাতিক চলচ্চিত্র উৎসবে তেলেগু চলচ্চিত্র অভিনেতা চিরঞ্জিবী এ বছরের ভারতীয় চলচ্চিত্র ব্যক্তিত্বের শিরোপা পাওয়ায় প্রধানমন্ত্রীর অভিনন্দন
নয়াদিল্লি, ২১ নভেম্বর, ২০২২
গোয়ায় ৫৩তম আন্তর্জাতিক চলচ্চিত্র উৎসবে তেলেগু চলচ্চিত্র অভিনেতা চিরঞ্জিবী এ বছরের ভারতীয় চলচ্চিত্র ব্যক্তিত্বের শিরোপা পাওয়ায় অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
কেন্দ্রীয় তথ্য ও সম্প্রচার এবং যুব ও ক্রীড়া বিষয়ক মন্ত্রী শ্রী অনুরাগ ঠাকুরের এক ট্যুইটের প্রত্যুত্তরে প্রধানমন্ত্রী তাঁর ট্যুইটে বলেন, “চিরঞ্জিবী গারু স্মরণীয়। তাঁর উল্লেখযোগ্য কাজ, বিভিন্ন ভূমিকায় অভিনয় এবং সুন্দর স্বভাবের জন্য সব প্রজন্মের চলচ্চিত্র প্রেমীদের কাছে তিনি আদরণীয় ব্যক্তিত্ব। @IFFIGoa. এ বছরের ভারতীয় চলচ্চিত্র ব্যক্তিত্বের শিরোপা পাওয়ায় তাঁকে অভিনন্দন।
@KChiruTweets"
PG/AB/SB
(
কেবিনেট
স্বাস্থ্যসেৱা খণ্ডত সহযোগিতাৰ বাবে ভাৰত আৰু বাহৰেইনৰ মাজত স্বাক্ষৰিত চুক্তিত কেবিনেটৰ অনুমোদন
প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে স্বাস্থ্যসেৱা খণ্ডত সহযোগিতাৰ বাবে ভাৰত আৰু বাহৰেইনৰ মাজত স্বাক্ষৰিত চুক্তিত অনুমোদন জনাইছে৷
বুজাবুজিৰ চুক্তিখনে নিম্নোক্ত সহযোগিতাৰ ক্ষেত্ৰসমূহ সাঙুৰি ল’বঃ
প্ৰকাশন আৰু গৱেষণা ফলকে ধৰি তথ্যৰ আদান প্ৰদান;
১. চৰকাৰী বিষয়া, শৈক্ষিক ষ্টাফ, গৱেষক, শিক্ষক, বিশেষজ্ঞ আৰু শিক্ষাৰ্থীৰদ্বাৰা ভ্ৰমণ আদান-প্ৰদান৷
২. কৰ্মশালা আৰু প্ৰশিক্ষণ পাঠ্যক্ৰমত অংশগ্ৰহণ৷
৩. ব্যক্তিগত খণ্ড আৰু শৈক্ষিক পৰ্যায় উভয়তে স্বাস্থ্য আৰু চিকিৎসা গৱেষণা কাৰ্যসূচীক উদগণি যোগোৱা৷
৪. পাৰস্পৰিক সিদ্ধান্তমৰ্মে আন যিকোনো প্ৰকাৰৰ সহযোগিতা৷
সহযোগিতাৰ দিশসমূহ অধিক বিস্তৃতভাৱে বৰ্ণনা কৰিবলৈ আৰু বুজাবুজিৰ চুক্তিখনৰ ৰূপায়ন পৰ্যবেক্ষণ কৰিবলৈ এটি ৱৰ্কিং গ্ৰুপ গঠন কৰা হ’ব৷
বিজ্ঞানওপ্রযুক্তিমন্ত্রক
ডাঃ হর্ষবর্ধন বায়োমেডিকেল বর্জ্যের ব্যবস্থাপনায় দীর্ঘমেয়াদী সমাধানসূত্রের প্রয়োজনীয়তার ওপর জোর দিয়েছেন
নয়াদিল্লি, ২৮ অক্টোবর, ২০২০
কেন্দ্রীয় বিজ্ঞান ও প্রযুক্তি মন্ত্রী ডাঃ হর্ষবর্ধন বায়োমেডিকেল বর্জ্যের ব্যবস্থাপনার জন্য দীর্ঘমেয়াদী সমাধানের প্রয়োজনীয়তার ওপর জোর দিয়েছেন। তিনি বলেছেন, এর ফলে মহামারীর মতো পরিস্থিতিতে স্বাস্থ্য ও পরিবেশের ওপর চাপ কমবে। সম্প্রতি এক ওয়েবিনারে তাঁর বার্তা পাঠ করে শোনানো হয়।
ডাঃ হর্ষবর্ধন আরও বলেন, বায়োমেডিকেল বর্জ্যের ব্যবস্থাপনা বর্তমান সময়ে অত্যন্ত জরুরি হয়ে উঠেছে। এজন্য বায়োমেডিকেল বর্জ্যের নিরাপদ উপায়ে বিনাশের জন্য ইতিমধ্যেই যে সমস্ত নীতি-নির্দেশকা রয়েছে, তা কঠোরভাবে মেনে চলতে হবে। উচ্চ পর্যায়ের এই ওয়েবিনারের মূল বিষয় ছিল কোভিড-১৯ এর সময় তরল বর্জ্যের ব্যবস্থাপনার ভবিষ্যৎ : আগামী পরিকল্পনা কি? ইন্ডিয়া ওয়াটার ফাউন্ডেশন এবং রাষ্ট্রসংঘের পরিবেশ কর্মসূচির যৌথ উদ্যোগে এই ওয়েবিনার আয়োজিত হয়। কেন্দ্রীয় বিজ্ঞান ও প্রযুক্তি দপ্তর এই ওয়েবিনার আয়োজনে সহযোগিতা করে। ওয়েবিনারে তরল বর্জ্যের ব্যবস্থাপনার ভবিষ্যৎ এবং বায়োমেডিকেল বর্জ্যের সঠিক ব্যবস্থাপনার ওপর গুরুত্ব দেওয়া হয়।
এই ওয়েবিনারের মূল উদ্দেশ্য ছিল কোভিড-১৯ সহ পরিবেশ ও সমাজের ওপর বর্জ্য ব্যবস্থাপনার বিভিন্ন দিক উপলব্ধি করে তার স্থায়ী সমাধান খুঁজে বের করা। চলতি বছরের গোড়ায় কোভিড-১৯ মহামারীর অযাচিত আগমনের ফলে স্বাস্থ্য ও অর্থনীতির ওপর বিরূপ প্রভাব পড়েছে এবং সারা বিশ্ব জুড়ে প্রতিটি সামাজিক ক্ষেত্র প্রভাবিত হয়েছে। এমনকি, এর প্রভাব পড়েছে বর্জ্য জল ব্যবস্থাপনা ক্ষেত্রের ওপরেও। সব ধরনের বায়োমেডিকেল বর্জ্যের মধ্যে তরল বর্জ্য মানুষের স্বাস্থ্যের ক্ষেত্রে সবচেয়ে বড় বিপদ। কারণ, তরল বর্জ্য সহজেই মাটিতে মিশে গিয়ে ভূগর্ভস্থ জল এমনকি পানীয় জলের উৎসগুলিকেও দূষিত করতে পারে। তাই, তরল বর্জ্যের সঠিক ব্যবস্থাপনার ও নিরাপদ উপায়ে বিনাশ সম্ভব না হলে তা সমগ্র মানবজাতির কাছে সমূহ বিপদের কারণ হয়ে উঠবে।
ওয়েবিনারে বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা, বিগত ৪-৫ মাসে যে সমস্ত বায়োমেডিকেল বর্জ্য জমা হয়েছে, তার সুষ্ঠু সমাধানে উদ্ভাবনমূলক পদ্ধতি খুঁজে বের করার ওপর গুরুত্ব দিয়ে এ ধরনের বর্জ্য পদার্থের স্থায়ী সমাধানে তিরুবনন্তপুরমের শ্রীচিত্রা তিরুনাল ইন্সটিটিউট ফর মেডিকেল সায়েন্সেস অ্যান্ড টেকনোলজির মতো প্রতিষ্ঠানগুলি গুরুত্বপূর্ণ ভূমিকা পালন করতে পারে। এই ওয়েবিনারে বিশেষজ্ঞদের মধ্যে উপস্থিত ছিলেন ইন্ডিয়া ওয়াটার ফাউন্ডেশনের সভাপতি ডঃ অরবিন্দ কুমার, ভারতে রাষ্ট্রসংঘের পরিবেশ কর্মসূচি কার্যালয়ের প্রধান শ্রী অতুল বাগাই, ভারতে বিশ্ব স্বাস্থ্য সংস্থার প্রতিনিধি শ্রীমতী পেডেন, কেন্দ্রীয় দূষণ নিয়ন্ত্রণ পর্ষদের চেয়ারম্যান শ্রী শিবদাস মিনা প্রমুখ।
CG/BD/SB
(Visitor Counter : 438